Lucy Hale

Karen Lucille ”Lucy” Hale (s. 14. kesäkuuta 1989 Memphis, Tennessee, Yhdysvallat) on yhdysvaltalainen näyttelijä ja laulaja. Hän on näytellyt muun muassa Valehtelevat viettelijät -televisiosarjassa. Halella on levytyssopimus Hollywood Recordsin kanssa.

 Tausta 
Lucy Hale syntyi Memphisissä Tennesseessä Julie Knightin ja Preston Halen perheeseen. Perheen äiti on ammatiltaan sairaanhoitaja. Halella on vanhempi sisko Maggie, velipuoli Wes ja siskopuoli Kirby. Hale oli lapsena kotikoulussa. Hän harrasti näyttelemistä ja otti laulutunteja. Musiikkia hän on kutsunut "ensirakkaudekseen".Lucy Hale  Viitattu 2.10.2009  Elokuussa 2012 Hale paljasti kärsineensä syömishäiriöstä.

 Ura 
Hale teki ensiesiintymisensä näyttelijänä vuonna 2005 vierailuroolissa televisiosarjassa Ned's Declassified. Sitä ennen hän esiintyi vuonna 2003 tosi-tv-ohjelmassa American Juniors, jossa hän oli mukana laulukvintetissä. Sittemmin hän on tehnyt vierailurooleja muun muassa televisiosarjoissa O.C., C.S.I. Miami, Rakkauden anatomia ja Ensisilmäyksellä ja esiintyi myös Disney Channelin komediasarjan Waverly Placen velhot parissa jaksossa. Vuonna 2007 Hale sai merkittävän roolin lyhyeksi jääneestä televisiosarjasta Bionic Woman.

Halen ensimmäinen elokuvarooli oli yhden päähenkilön pikkusisko elokuvassa Neljä tyttöä ja maagiset farkut 2. Hän on näytellyt myös muun muassa elokuvissa Tuhkimotarina 3 (Cinderella Story: Once Upon a Song) ja Scream 4.  Vuosina 2010–2017 Hale näytteli tv-sarjassa Valehtelevat viettelijät Aria Montgomerya. Hän sai roolistaan useita Teen Choice -palkintoja.

Hale oli vuonna 2014 ehdolla naispääosaan elokuvassa Fifty Shades of Grey mutta hävisi roolin Dakota Johnsonille.

Hale julkaisi ensialbuminsa Road Between vuonna 2014. Hänen musiikillisia esikuviaan ovat olleet Shania Twain, Faith Hill ja Britney Spears.

 Filmografia 

Elokuvat Vuosi Nimi Rooli Huom. 2008 Neljä tyttöä ja maagiset farkut 2 Effie Kaligaris  2009 Fear Island Megan / Jenna 2011 Scream 4 Sherrie 2011 Tuhkimotarina 3 Katie Gibbs suoraan videolle 2012 Helinä-keiju ja siipien salaisuus Periwinkle äänirooli 2018 Dude Lily  The Unicorn Jesse Totuus vai tehtävä Olivia Barron

Televisiosarjat Vuosi Suomenkielinen nimi Rooli Jaksot 2005 Ned's Declassified Amy Cassidy ”Upperclassmen & Gross Biology Dissection” 2006 Secrets of a Small Town Tisha Steele julkaisematon pilottijakso Drake & Josh Hazel ”Theater Thug” O.C. Hadley Hawthorne ”The Man of the Year” 2007, 2014 Ensisilmäyksellä Katie Scherbatsky  2007 Bionic Woman Becca Sommers 8 jaksoa 2007–2008 Waverly Placen velhot Miranda Hampson  2008–2009 Rahaa ja rakkautta Rose Baker 18 jaksoa 2009 Ruby & the Rockits Kristen ”Smells Like Teen Drama” Rakkauden anatomia Danielle ”Pushing the Limits” 2010 C.S.I. Miami Phoebe Nichols / Vanessa Patton ”Show Stopper” 2010–2017 Valehtelevat viettelijät Aria Montgomery 160 jaksoa 2014 Baby Daddy Piper Stockdale ”Bonnie’s Unreal Estate” 2018 Life Sentence Stella Abbott 13 jaksoa 2020–2021 Riverdale Katy Keene 2 jaksoa

Lähteet

 Aiheesta muualla 

Luokka:Yhdysvaltalaiset televisionäyttelijät
Luokka:Yhdysvaltalaiset laulajat
Luokka:Vuonna 1989 syntyneet
Luokka:Elävät henkilöt
Luokka:Seulonnan keskeiset artikkelit